b'\n_START_ARTICLE_\nTone Smolej\n_START_SECTION_\n\xc5\xbdivljenje\n_START_PARAGRAPH_\nTone Smolej je po kon\xc4\x8dani poljanski gimnaziji \xc5\xa1tudiral primerjalno knji\xc5\xbeevnost in franco\xc5\xa1\xc4\x8dino na Filozofski fakulteti Univerze v Ljubljani in diplomiral leta 1997. Izpopolnjeval se je kot Herderjev \xc5\xa1tipendist na Dunaju v letih 1996/97 ter na nekaj enomese\xc4\x8dnih \xc5\xa1tudijskih bivanjih na Poljskem in v Franciji. Leta 1998 se je vpisal na podiplomski \xc5\xa1tudij primerjalne knji\xc5\xbeevnosti, pet let pozneje (2003) je pod mentorstvom Evalda Korena doktoriral z disertacijo o slovenski recepciji francoske naturalisti\xc4\x8dne proze. Od leta 1999 je poro\xc4\x8den s slovenistko Mojco Smolej, s katero ima tri otroke.\n_START_SECTION_\nDelo\n_START_PARAGRAPH_\nOd leta 1998 dela na Oddelku za primerjalno knji\xc5\xbeevnost in literarno teorijo na Filozofski fakulteti Univerze v Ljubljani. Leta 2004 je bil izvoljen za docenta, 2009 za izrednega profesorja in leta 2016 za rednega profesorja za primerjalno knji\xc5\xbeevnost in literarno teorijo. Raziskuje imagologijo, tematologijo in zgodovino primerjalne knji\xc5\xbeevnosti._NEWLINE_Njegovi knjigi Slovenska recepcija \xc3\x89mila Zolaja (1880-1945) in Iz francoskega poslovenjeno sta na\xc5\xa1i prvi monografiji o slovensko-francoskih literarnih odnosih. Uredil je priro\xc4\x8dnika Podoba tujega v slovenski knji\xc5\xbeevnosti (2002), Tematologija (2007) ter \xc5\xa1tiri zbornike Dru\xc5\xa1tva slovenskih knji\xc5\xbeevnih prevajalcev (DSKP) o prevajanju: uglasbenih besedil, Goetheja, Asterix, realisti\xc4\x8dnih, naturalisti\xc4\x8dnih, baro\xc4\x8dnih in klasicisti\xc4\x8dnih besedil. U\xc4\x8dbenik Retori\xc4\x8dne figure, monografijo Anton Ocvirk in berilo Umetnost besede 3 je napisal v soavtorstvu. Njegovi knjigi Slovenska recepcija \xc3\x89mila Zolaja (1880-1945) in Iz francoskega poslovenjeno sta na\xc5\xa1i prvi monografiji o slovensko-francoskih literarnih odnosih._NEWLINE_Bil je dejaven \xc4\x8dlan Upravnega odbora Dru\xc5\xa1tva slovenskih knji\xc5\xbeevnih prevajalcev (2000\xe2\x80\x932010). Je \xc4\x8dlan uredni\xc5\xa1tev revije Hieronymus in Ars et humanitas. Je vodja uredni\xc5\xa1tva strokovnih publikacij Filozofske fakultete.'